*(N Á V R H - pre všetky časti predmetu zákazky zhodne)*

**ZMLUVA O DIELO NA OPTIMALIZÁCIU SPRAVOVANIA VEKTOROVÝCH MÁP SO SÚČASNÝM ODSTRAŇOVANÍM NESÚLADOV**

**číslo ..../2021/KO**

**uzavretá v zmysle § 536 – § 565 zákona č. 513/1991 Zb. Obchodného zákonníka v znení neskorších predpisov**

**(ďalej aj „Zmluva o dielo“)**

**Článok I.**

**ZMLUVNÉ STRANY**

**Objednávateľ: SR –** **Úrad geodézie, kartografie a katastra SR**

Sídlo: Chlumeckého č. 2, 820 12 Bratislava 212

Zastúpený: Ing. Ján Mrva - predseda

Bankové spojenie: Štátna pokladnica

Číslo účtu: SK 4081800000007000063046

IČO: 00 166 260

DIČ: 2020830240

**Zhotoviteľ:**

Sídlo:

Zastúpený:

Bankové spojenie:

Číslo účtu:

IČO:

DIČ:

Osoba oprávnená konať vo veciach tejto zmluvy:

Číslo telefónu:

Adresa elektronickej pošty:

**Článok II.**

**PREDMET ZMLUVY**

1. Predmetom tejto zmluvy je prepracovanie vektorovej katastrálnej mapy nečíselnej – transformovanej (VKMt) na vektorovú katastrálnu mapu implementovanú (VKMi) so súčasným odstránením nesúladov na základe meračských prác v teréne, spracovanie technických podkladov na opravu chyby v katastri nehnuteľností a preklasifikovanie VKMt na VKMi:

* v okrese: .................. v katastrálnych územiach: ....................................

Zhotoviteľ sa zároveň zaväzuje v predmetných katastrálnych územiach pre objednávateľa vykonať úpravu vektorovej mapy určeného operátu (VMUO) a mapu areálov bonitovaných pôdnoekologických jednotiek (BPEJ) na mapu VKMi a kartografickú úpravu VKMi

(ďalej aj „dielo“)

1. Vypracovanie a odovzdanie diela bude vykonané v súlade s nasledovnými právnymi a technickými predpismi:

* Dielo sa zhotovuje v súlade s Metodickým návodom na tvorbu VKMi O-84.11.13.32.24.10-21 (ďalej len „Metodický návod“). Metodický návod je dostupný na: <http://www.skgeodesy.sk/files/slovensky/ugkk/kataster-nehnutelnosti/technicke-predpisy-ine-akty-riadenia/mn_ugkk-sr_vkmi_final.pdf>
* zákon č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov,
* vyhláška č. 461/2009 Z. z., ktorou sa vykonáva katastrálny zákon v znení neskorších predpisov,
* Zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov
* Vyhláška Úradu geodézie, kartografie a katastra Slovenskej republiky č. 300/2009 Z. z., ktorou sa vykonáva zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov
* Smernice na vyhotovovanie geometrických plánov a vytyčovanie hraníc pozemkov O – 84.11.13.31.21.00 – 97,
* Smernice na meranie a vykonávanie zmien v súbore geodetických informácií katastra nehnuteľností O – 84.11.13.31.22.00 – 99,
* Technologický postup na tvorbu a aktualizáciu súboru prevzatých meraní č. KO-4070/2013 zo dňa 11.7.2013,
* Metodický návod na tvorbu vektorovej katastrálnej mapy (84.11.13.32.24.00-95)
* Metodický návod na aktualizáciu vektorovej katastrálnej mapy O-84.11.13.32.25.00-95
* Usmernenie č. USM\_UGKK SR\_9/2013, zo dňa 19. 04. 2013, ktorým sa ustanovuje obsah a forma podkladov na aktualizáciu súboru geodetických informácií katastra nehnuteľností v katastrálnych územiach, v ktorých je spravovaná číselná vektorová katastrálna mapa,
* Usmernenie č. USM\_UGKK SR\_10/2013 zo dňa 19. 04. 2013, ktorým sa ustanovuje obsah a forma podkladov na aktualizáciu súboru geodetických informácií katastra nehnuteľností v katastrálnych územiach, v ktorých je spravovaná nečíselná vektorová katastrálna mapa v znení dodatku č.1,
* Usmernenie č. USM\_UGKK SR\_11/2013, zo dňa 19. 04. 2013, ktorým sa ustanovujú elektronické podklady na aktualizáciu súboru popisných informácií,
* Usmernenie č. USM\_UGKK SR\_27/2013,zo dňa 17. 07. 2013, ktorým sa ustanovuje obsah podkladov pri aktualizácii viacerých vektorových máp katastra v rámci jedného operátu geometrického plánu,
* Usmernenie č. USM\_UGKK SR\_3/2014, zo dňa 07. 04. 2014 na opravu podrobných bodov a výmer pozemkov evidovaných ako parcely registra „C“ a parciel registra „E“,
* Usmernenie ÚGKK SR č. P - 6250/2009 zo dňa 30. 09. 2009, ktorým sa stanovuje jednotný postup správ katastra pri aktualizácii hraníc katastrálnych území,
* Zákon č. 71/1967 Zb. o správnom konaní v znení neskorších predpisov (ďalej aj „správny poriadok“).
* Na analýzu posunov na identických bodoch podľa §4 ods. 2 Metodického návodu sa využije voľne prístupný softvérový nástroj „Spresnenie VKMt“. Softvérový nástroj spolu s návodom na použitie je dostupný na: http://www.vugk.sk/vugk/produkty-sluzby/programy/spresnenievkmt/.

1. V prípade, že počas plnenia zmluvy nastanú zmeny všeobecne záväzných právnych predpisov a technických predpisov, zhotoviteľ je povinný ich pri spracovaní diela dodržať.

**Článok III.**

**VYMEDZENIE NIEKTORÝCH POJMOV**

* 1. **Nesúladom v evidovaní vlastníckej hranice** sa rozumie taký stav, keď pri zápise bezprostredne susediacich parciel (objektov) nedochádza k topologickej nadväznosti spoločných línií objektov (pri tvorbe záznamov podrobného merania zmien - ZPMZ, alebo vektorových geodetických podkladov meraných - VGPm sa neprebrali podrobné lomové body spoločnej hranice z už úradne overených ZPMZ, prípadne iných meračských elaborátov). Spravidla sa pod jedným nesúladom myslí poradovým číslom označený nesúlad v tabuľke spracovania súboru prevzatých meraní (SPM).
  2. **Optimalizáciou spravovania VKM** sa rozumie prepracovanie VKMt s využitím SPM na VKMi. Po skončení optimalizácie spravuje okresný úrad jednu mapu – VKMi.
  3. **Odstránením nesúladu** v evidovaní vlastníckej hranice sa rozumie vypracovanie technického podkladu v zmysle Usmernenia č. USM\_UGKK SR\_3/2014, zo dňa 07. 04. 2014 na opravu podrobných bodov a výmer pozemkov evidovaných ako parcely registra „C“ a parciel registra „E“. Technický podklad musí byť autorizačne overený. Ak na odstránenie nesúladu nie sú potrebné meračské práce, nespracúva sa technický podklad.
  4. **Úprava vektorovej mapy určeného operátu.** Pod uvedeným sa rozumejú úpravy hraníc parciel registra E-KN, evidovaných v mape VMUO na stav parciel registra C-KN, evidovaných v mape VKMi (t.j. zosúladenie právneho stavu).
  5. **Úprava mapy areálov BPEJ.** Pod uvedeným sa rozumejú úpravy hraníc areálov BPEJ na stav parciel registra C-KN, evidovaných v mape VKMi.

**Článok IV.**

**VYKONANIE DIELA**

1. Zhotoviteľ sa zaväzuje zostaviť a predložiť na schválenie dielo pre každé katastrálne územie osobitne. Všetky katastrálne územia, ktoré sú predmetom zmluvy sa zhotoviteľ zaväzuje zhotoviť a odovzdať objednávateľovi do 30.11.2022.
2. Výsledkom optimalizácie spravovania VKM je VKMi, v ktorej sú zapracované všetky použiteľné výsledky merania, úprava VMUOa úprava mapy areálov BPEJ a kartografická úprava VKMi.
3. Dielo zhotovené po častiach, ktorými sú katastrálne územia podľa článku II ods. 2.1, sa považuje za zhotovené a odovzdané:

* odovzdaním všetkých technických podkladov na odstránenie nesúladov, technickej správy a  odovzdávacieho protokolu v rámci jedného katastrálneho územia okresnému úradu, katastrálnemu odboru v územnej pôsobnosti ktorého sa katastrálne územie nachádza (ďalej aj „správny orgán“) a
* potvrdením úplnosti predloženého diela v protokole o prevzatí a odsúhlasení diela v príslušnom katastrálnom území podpisom vedúceho okresného úradu, katastrálneho odboru, podpísaný protokol o prevzatí a odsúhlasení diela okresný úrad, katastrálny odbor bez zbytočného odkladu predloží objednávateľovi, a
* schválením diela podpisom protokolu o prevzatí a odsúhlasení diela v príslušnom katastrálnom území zodpovedným zástupcom objednávateľa uvedeným v článku IX. ods. 9.1 písm. a) tejto zmluvy.

1. Prípadné neukončené konania o oprave chyby v katastrálnom operáte nemajú vplyv na dokončenie a odovzdanie diela.
2. Ak sa nepodarí odstrániť nesúlad z dôvodov, ktoré nemôže ovplyvniť ani zhotoviteľ ani objednávateľ (napr. prekážky na strane vlastníka pozemku), táto skutočnosť nemá vplyv na dokončenie diela. Prekážky odstránenia nesúladu uvedie zhotoviteľ v technickej správe (príloha č. 1 tejto zmluvy).

**Článok V.**

**CENA ZA DIELO**

1. Cena za dielo bola stanovená dohodou zmluvných strán v eurách podľa ustanovení zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách, v znení neskorších predpisov vo výške: ........................,-EUR, slovom: ...................... EUR (ďalej len „cena za dielo“), pričom:

* cena za zhotovenie diela v katastrálnom území ...................... bola stanovená vo výške: ......................,- EUR, slovom: ...................... EUR,
* cena za zhotovenie diela v katastrálnom území ...................... bola stanovená vo výške: ......................,- EUR, slovom: ...................... EUR,
* cena za zhotovenie diela v katastrálnom území ...................... bola stanovená vo výške: ......................,- EUR, slovom: ...................... EUR,
* ....... *(doplní uchádzač podľa počtu katastrálnych území v danej časti predmetu zákazky).*

1. Zhotoviteľovi nevznikne nárok na úhradu akýchkoľvek dodatočných nákladov, ktoré nie sú započítané do ceny za dielo. Cena za dielo zohľadňuje primerané, preukázateľné náklady Zhotoviteľa a je konečná.
2. V prípade, že v priebehu plnenia zmluvy sa z neplatcu DPH stane platca DPH a naopak, cena za dielo sa z tohto dôvodu nebude meniť.
3. Objednávateľ neposkytuje preddavok ani zálohovú platbu.

**Článok VI.**

**PLATOBNÉ PODMIENKY**

1. Zhotoviteľovi vzniká nárok na vyplatenie ceny za zhotovenie diela v príslušnom katastrálnom území po ukončení jednotlivých katastrálnych území. Podkladom pre zaplatenie ceny bude Protokol o  prevzatí a odsúhlasení diela v príslušnom katastrálnom území, odsúhlasený a podpísaný správnym orgánom a objednávateľom.
2. Úhrada ceny za dielo podľa príslušných katastrálnych území bude uskutočnená na základe faktúry, ktorú zhotoviteľ doručí objednávateľovi a jej prílohou bude Protokol o prevzatí a odsúhlasení diela.
3. Faktúru zhotoviteľ predloží v troch rovnocenných vyhotoveniach. Lehota splatnosti faktúry je dohodnutá na 30 dní odo dňa prijatia faktúry bez akýchkoľvek nedostatkov objednávateľom.
4. Každá vystavená faktúra musí obsahovať náležitosti podľa zákona č. 222/2004 Z.z. o dani z pridanej hodnoty v znení neskorších predpisov a musí obsahovať minimálne:

* číslo faktúry
* obchodné meno a sídlo, IČO, DIČ Poskytovateľa
* obchodné meno a sídlo, IČO, DIČ Objednávateľa
* deň odoslania a deň splatnosti faktúry
* číslo a názov zmluvy
* názov finančného ústavu a číslo účtu Poskytovateľa, na ktorý má byť platba poukázaná
* výška ceny bez dane v EUR, sadzba dane, fakturovaná suma celkom vrátane DPH
* rozpis položiek a ich jednotkových cien bez DPH a počet jednotiek vzťahujúcich sa ku každej položke plnenia, sadzbu DPH vzťahujúcu sa na príslušnú položku plnenia a celkovú cenu
* Protokol o prevzatí a odsúhlasení diela podpísaný zmluvnými stranami.

1. Ak predložená faktúra nebude obsahovať náležitosti daňového dokladu, prílohy požadované touto zmluvou alebo nebude vystavená v súlade s touto zmluvou, objednávateľ ju vráti v lehote splatnosti zhotoviteľovi na prepracovanie. Počas vrátenia faktúry, lehota splatnosti neplynie. Opravená faktúra je splatná do 30 dní, odo dňa doručenia objednávateľovi.

**Článok VII.**

**PRÁVA A POVINNOSTI ZMLUVNÝCH STRÁN**

* 1. Zhotoviteľ je povinný:
* vypracovať dielo uvedené v bode 2.1 tejto zmluvy na svoje náklady a na svoje nebezpečenstvo,
* vypracovať a  dodať objednávateľovi dielo uvedené v bode 2.1 tejto zmluvy v stanovenej lehote sám alebo vlastnými zamestnancami s potrebnou kvalifikáciou,
* vyhotoviť a dodať dielo v lehote stanovenej v článku IV. tejto zmluvy,
* vyhotoviť a dodať dielo v súlade s právnymi predpismi, dodacími podmienkami a technickými predpismi uvedenými v článku II. tejto zmluvy,
* umožniť objednávateľovi priebežnú kontrolu vykonávania diela a poskytovať mu na požiadanie informácie o stave rozpracovanosti diela,
* bezplatne odstrániť chyby a nedostatky diela podľa pripomienok objednávateľa, najneskôr do 30 dní od doručenia písomnej výzvy od objednávateľa.
  1. Objednávateľ a správny orgán je povinný:
* zabezpečiť zhotoviteľovi podklady, resp. ich dostupnosť na vykonanie diela do troch týždňov od prijatia písomnej žiadosti zhotoviteľa,
* zaplatiť zhotoviteľovi dohodnutú cenu podľa článku V tejto zmluvy za jednotlivé katastrálne územia.
  1. Zhotoviteľ má právo na zaplatenie dohodnutej ceny podľa článku IV. tejto zmluvy.
  2. Objednávateľ a správny orgán má právo na:
* kontrolu vykonávania prác počas spracovávania diela vlastnými zamestnancami, a ak zistí, že zhotoviteľ vykonáva dielo v rozpore so zmluvnými povinnosťami, má právo žiadať, aby zhotoviteľ odstránil zistené chyby a dielo vykonával v súlade so zmluvou,
* neprevzatie vopred vecne a  kvalitatívne neskontrolovaných údajov, tvoriacich náplň jednotlivých etáp,
* neprevzatie chybného diela, resp. jeho časti,
* neuhradenie ceny diela, pokiaľ nebola vykonaná vecná a kvalitatívna kontrola údajov tvoriacich dielo, resp. jeho časť,
* na odstúpenie od zmluvy, ak zhotoviteľ nedodrží povinnosť uvedenú v článku II. tejto zmluvy a zároveň neuhradenie rozpracovaného diela.
  1. Zhotoviteľ sa zaväzuje realizovať predmet plnenia s využitím osôb, prostredníctvom ktorých preukazoval splnenie podmienok účasti vo verejnom obstarávaní na uzavretie tejto zmluvy, menovite prostredníctvom:

........................................

........................................

Zhotoviteľ je povinný písomne oznámiť kontaktnej osobe objednávateľa, uvedenej v bode 9.1 tejto zmluvy akúkoľvek zmenu v osobách uvedených vyššie. Zhotoviteľ je oprávnený zmeniť a/alebo nahradiť vyššie uvedené osoby len na základe písomného súhlasu objednávateľa, pričom nové/náhradné osoby musia spĺňať minimálne požiadavky stanovené objednávateľom v rámci podmienok účasti v zadávaní zákazky uvedenej v záhlaví tejto zmluvy.

* 1. Zhotoviteľ je oprávnený poskytovať plnenia prostredníctvom subdodávateľov, tým však nie je dotknutá zodpovednosť zhotoviteľa za predmet plnenia podľa tejto zmluvy. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.
  2. Zhotoviteľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  3. Zhotoviteľ nesmie predmet plnenia odovzdať **ako celok** na realizáciu inému subjektu vrátane subdodávateľov. Údaje o všetkých známych subdodávateľoch v čase uzatvorenia tejto zmluvy uvádza zhotoviteľ v Prílohe č. 3 tejto zmluvy. Zároveň sa zhotoviteľ s objednávateľom dohodli, že zhotoviteľ vždy do 15 dní po skončení každého polroka zaktualizuje a zašle objednávateľovi zoznam svojich subdodávateľov uvedený v Prílohe č. 3 tejto zmluvy, pričom túto aktualizáciu vykoná ku dňu vyhotovenia tohto zoznamu a v štruktúre uvedenej v Prílohe č. 3 tejto zmluvy. Za týmto účelom nie je potrebné vypracovať dodatok k zmluve. Ak zhotoviteľ v uvedenom termíne aktualizáciu nezašle objednávateľovi, má sa za to, že zoznam subdodávateľov sa oproti poslednej verzii zoznamu nijako nezmenil. Zmluvné strany sa súčasne dohodli, že v prípade, ak u zhotoviteľa dôjde k zmene subdodávateľa počas plynutia polroka platnosti tejto zmluvy, je zhotoviteľ oprávnený nového subdodávateľa oznámiť objednávateľovi aj mimo aktualizácie v zmysle tohto bodu a uvedené je považované za riadne oznámenie nového subdodávateľa.
  4. Objednávateľ má právo požiadať zhotoviteľa o zmenu subdodávateľa vybratého zhotoviteľom, ak má na to závažné dôvody (napr. nekvalitne realizované plnenia konkrétnym subdodávateľom na predchádzajúcich zákazkách a pod.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a zmeniť subdodávateľa.
  5. Objednávateľ vyžaduje, aby každý subdodávateľ spĺňal podmienky účasti týkajúce sa osobného postavenia v zmysle zákona o VO a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o VO; poskytovať službu sa preukazuje vo vzťahu k tej časti predmetu plnenia zmluvy, ktorý má subdodávateľ plniť. Súčasne sa vzťahuje na subdodávateľa povinnosť byť zapísaný v registri partnerov verejného sektora podľa zákona o registri partnerov verejného sektora.
  6. Ak navrhovaný subdodávateľ nespĺňa podmienky účasti uvedené v bode 7.10 tohto článku, objednávateľ písomne požiada zhotoviteľa o jeho nahradenie. Zhotoviteľ doručí návrh nového subdodávateľa do piatich pracovných dní odo dňa doručenia žiadosti podľa prvej vety, ak objednávateľ neurčil dlhšiu lehotu.
  7. Ak zhotoviteľ kedykoľvek počas plnenia nahradí niektorého zo svojich subdodávateľov, nový subdodávateľ musí spĺňať podmienky podľa bodu 7.10 tohto článku (t. j. podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o VO).
  8. Pre vylúčenie pochybností sa pod pojmom subdodávateľ rozumie hospodársky subjekt, ktorý uzavrie alebo uzavrel so zhotoviteľom písomnú odplatnú zmluvu na plnenie určitej časti predmetu plnenia zmluvy, t. j. subjekt, prostredníctvom ktorého poskytuje zhotoviteľ plnenie určitej časti predmetu plnenia zmluvy alebo nadobúda od neho majetok, práva k majetku alebo iné majetkové práva a tento subjekt súčasne vie alebo má vedieť, že ním poskytované plnenia alebo nadobúdaný majetok, práva k majetku alebo iné majetkové práva súvisia s plnením podľa tejto zmluvy.
  9. Účastníci tejto zmluvy sa v zmysle ustanovenia § 525 ods. 2 zákona č. 40/1964 Zb. Občianskeho zákonníka v znení neskorších predpisov výslovne dohodli, že všetky pohľadávky, ktoré zhotoviteľovi vzniknú v súvislosti s priebežným uskutočňovaním predmetu tejto zmluvy za uskutočnenie diela nebudú zo strany zhotoviteľa postúpené na iný subjekt.

**Článok VIII.**

**PORUŠENIE ZMLUVNÝCH POVINNOSTÍ**

**A SANKCIE ZA ICH PORUŠENIE**

1. Táto zmluva zaniká:
2. písomnou dohodou Zmluvných strán,
3. písomnou výpoveďou objednávateľa bez akýchkoľvek sankcií aj bez udania dôvodu, pričom výpovedná lehota je jeden (1) mesiac a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená Zhotoviteľovi,
4. písomným odstúpením od Zmluvy,
5. riadnym splnením Predmetu Zmluvy.
6. Dohoda podľa bodu 8.1 tohto článku zmluvy musí byť uzatvorená písomne, podpísaná oboma zmluvnými stranami a musí obsahovať dohodu o vzájomnom vyrovnaní nevysporiadaných majetkovoprávnych vzťahov vzniknutých v súvislosti so Zmluvou, inak je neplatná.
7. Zmluvné strany majú právo odstúpiť od zmluvy, ak:
8. príde k podstatnému alebo opakovanému porušeniu ustanovení tejto zmluvy jednou zo zmluvných strán podľa článku VI.,
9. zhotoviteľ je v omeškaní s odovzdaním diela viac ako 1 mesiac,
10. zhotoviteľ koná v rozpore s ustanoveniami tejto zmluvy,
11. objednávateľ koná v rozpore s ustanoveniami tejto zmluvy.
12. V prípade, ak zhotoviteľ nedodrží lehotu na ukončenie diela, uvedenú v článku IV. tejto zmluvy, má objednávateľ právo od tejto zmluvy odstúpiť, pričom ku dňu odstúpenia od zmluvy nie je povinný prevziať neukončené časti diela, ktorými sú katastrálne územia podľa článku II ods. 2.1 a nie je povinný uhradiť cenu za dielo za príslušné katastrálne územia.
13. V prípade omeškania zhotoviteľa a nedodania diela spracovaného v rámci príslušného katastrálneho územia, ktoré je predmetom tejto zmluvy v lehote na ukončenie diela, uvedenom v článku IV. tejto zmluvy:
    * nemá zhotoviteľ nárok na zaplatenie ceny za dielo za príslušné katastrálne územie, uvedenej v článku V. ods. 5.1 tejto zmluvy,
    * objednávateľ má právo uložiť zhotoviteľovi zmluvnú pokutu za príslušné nedodané katastrálne územie vo výške 5 % z  ceny za dielo uvedenej v článku V. tejto zmluvy. Zmluvná pokuta sa uplatňuje formou faktúry vystavenej objednávateľom. Lehota na zaplatenie zmluvnej pokuty je 14 (štrnásť) kalendárnych dní odo dňa doručenia faktúry na zaplatenie zmluvnej pokuty zhotoviteľovi. Objednávateľ je oprávnený, nie však povinný si svoj nárok na zaplatenie zmluvnej pokuty uplatniť. Zaplatením zmluvnej pokuty nie je dotknuté právo objednávateľa na náhradu škôd, ktoré mu vzniknú porušením zabezpečovanej povinnosti zo strany Zhotoviteľa.
14. Účinným odstúpením od zmluvy sa táto zmluva zrušuje od začiatku.
15. Na odstúpenie od zmluvy sa primerane vzťahujú ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.
16. V prípade, ak ktorákoľvek zo zmluvných strán nepreberie zásielku, ktorej obsahom bude odstúpenie od zmluvy, resp. adresát písomnosti, ktorá sa má doručiť do vlastných rúk, nebol zastihnutý, hoci sa v mieste doručenia zdržiava, doručovateľ ho vhodným spôsobom upovedomí, že písomnosť príde znovu doručiť v určený deň a hodinu. Ak nový pokus o doručenie zostane bezvýsledný, doručovateľ uloží písomnosť na pošte a adresáta o tom vhodným spôsobom upovedomí. Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu orgánu, aj keď sa adresát o tom nedozvedel.
17. Ak adresát bezdôvodne odoprie písomnosť prijať, písomnosť sa považuje za doručenú dňom, keď sa jej prijatie odoprelo.

**Článok IX.**

**ZÁVEREČNÉ USTANOVENIA**

1. Komunikácia medzi zmluvnými stranami bude prebiehať prostredníctvom kontaktných osôb objednávateľa a zhotoviteľa.
   1. Kontaktná osoba za objednávateľa:

Meno a priezvisko zamestnanca: Riaditeľ katastrálneho odboru ÚGKK SR

Adresa: Chlumeckého 2, 820 12 Bratislava 212

Telefón: .....................................

E-mail: .....................................

* 1. Kontaktná osoba za Zhotoviteľa:

Meno a priezvisko zamestnanca: ..............................

Adresa: ..............................

Telefón: .....................................

E-mail: .....................................

1. Zmluva a dodatky k nej nadobúdajú účinnosť podľa ustanovenia § 47a ods. 1 zákona č. 40/1964 Zb. Občianskeho zákonníka v znení neskorších predpisov dňom nasledujúcim po dni zverejnenia v Centrálnom registri zmlúv.
2. Zmluvné strany vyhlasujú že s obsahom zmluvy súhlasia, na znak čoho ju podpisujú.
3. Táto zmluva je vyhotovená v piatich exemplároch, z ktorých si objednávateľ ponechá tri exempláre, zhotoviteľ jeden exemplár a správny orgán jeden exemplár. Prílohy č. 1, č. 2 a č. 3 sú neoddeliteľnou súčasťou zmluvy.
4. Obsah zmluvy je možné zmeniť formou písomného dodatku podpísaného oboma zmluvnými stranami.
5. Zmluvné vzťahy neupravené touto zmluvou sa riadia príslušnými ustanoveniami Obchodného zákonníka a Občianskeho zákonníka.
6. Zmluvné strany uzavreli túto zmluvu slobodne, vážne, majúc spôsobilosť na právne úkony a súhlasia s obsahom tejto zmluvy v celom rozsahu, čo potvrdzujú svojimi vlastnoručnými podpismi zástupcovia oboch strán.

V Bratislave, dňa .............2021 V ........................, dňa ................2021

Za objednávateľa: Za zhotoviteľa:

..................................................... ..................................................

Ing. Ján Mrva Titul, meno a priezvisko

predseda konateľ

Úradu geodézie, kartografie a katastra SR

Príloha č. 1 ZMLUVY O DIELO

**TECHNICKÁ SPRÁVA Z OPTIMALIZÁCIE SPRAVOVANIA VEKTOROVÝCH MÁP SO SÚČASNÝM ODSTRAŇOVANÍM NESÚLADOV V KATASTRÁLNOM ÚZEMÍ .........**

Zhotoviteľ:

Správny orgán ................

Popis prác (v prípade neodstránenia nesúladu popísať zdôvodnenie)

Príloha č. 2 ZMLUVY O DIELO

**PROTOKOL O PREVZATÍ A ODSÚHLASENÍ DIELA V KATASTRÁLNOM ÚZEMÍ .......................**

Zhotoviteľ:

Odovzdané podklady dňa .............................

* súbor implementovanej katastrálnej mapy (VKMi) v k. ú. .............................................. spracovaný na základe údajov katastrálneho operátu.
* súbor VMUO .............................
* súbor BPEJ ................................
* technická správa
* podklady na opravu chyby (ZPMZ č. .....................................)

Objednávateľ: **SR – Úrad geodézie, kartografie a katastra SR**

**Chlumeckého 2**

**921 01 Bratislava**

**.........................................................**

Prevzal správny orgán**: Okresný úrad .......................**

**katastrálny odbor**

**.........................................................**

Dielo bolo spracované v súlade so zmluvou č. ..../2021/... zo dňa ...............

Dátum ............

Podpis..............

**Schválil objednávateľ**.......................

Dátum................

Podpis................

Príloha č. 3 ZMLUVY O DIELO

**ZOZNAM SUBDODÁVATEĽOV**

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** | **Podiel subdodávky na predmete zákazky** | **Rozsah – vymedzenie subdodávky** |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
| 6. |  |  |  |  |  |  |
| ... |  |  |  |  |  |  |